Ի վերջո, բանականությանը եւ արժանապատվությանը դիմող լոնդոնյան էսթաբլիշմենթը համոզեց Շոտլանդիայի մեծամասնությանը եւ հաղթեց: Անհնար է պատկերացնել, թե կարող էր այլ կերպ լինել: Սակայն նաեւ անկախությանը կողմ տրված 45% ձայները ցույց տվեցին Միացյալ Թագավորության կառավարման համակարգը փոխելու տրամադրությունները հասարակության շրջանում: Երեկ արդեն վարչապետ Քամերոնն առաջարկեց լուծումը՝ ազգային կազմավորումներին առավել մեծ լիազորություններ, ինչն ստացել է devomax անվանումը: